CELEX: 62016CN0047
Language: el
Date: 2016-01-27 00:00:00
Title: Υπόθεση C-47/16: Αίτηση προδικαστικής αποφάσεως την οποία υπέβαλε το Augstākā tiesa (Λετονία) στις 27 Ιανουαρίου 2016 — SIA «Veloserviss» κατά Valsts ieņēmumu dienests

29.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 111/15
            
         Αίτηση προδικαστικής αποφάσεως την οποία υπέβαλε το Augstākā tiesa (Λετονία) στις 27 Ιανουαρίου 2016 — SIA «Veloserviss» κατά Valsts ieņēmumu dienests
   (Υπόθεση C-47/16)
   (2016/C 111/18)
   Γλώσσα διαδικασίας: η λετονική
   
      Αιτούν δικαστήριο
   
   Augstākā tiesa
   
      Διάδικοι στην υπόθεση της κύριας δίκης
   
   
      Προσφεύγουσα-ενάγουσα και αναιρεσίβλητη: SIA «Veloserviss»
   
      Καθής και αναιρεσείουσα: Valsts ieņēmumu dienests
   
      Προδικαστικά ερωτήματα
   
   
               1)
            
            
               Έχει η υποχρέωση του εισαγωγέα να ενεργεί καλόπιστα, η οποία διαλαμβάνεται στο άρθρο 220, παράγραφος 2, στοιχείο β', του κανονισμού 2913/92 (1) του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, την έννοια ότι
               
                           α)
                        
                        
                           περιλαμβάνει την υποχρέωση του εισαγωγέα να ελέγχει τις περιστάσεις υπό τις οποίες χορηγήθηκε το πιστοποιητικό «τύπου Α» που έλαβε ο εξαγωγέας (πιστοποιητικά των εξαρτημάτων που απαρτίζουν το εμπόρευμα, ρόλος του εξαγωγέα στην κατασκευή του εμπορεύματος κ.λπ.);
                        
                     
                           β)
                        
                        
                           ο εισαγωγέας ενήργησε κακόπιστα εκ του γεγονότος και μόνον ότι ο εξαγωγέας ενήργησε κακόπιστα (για παράδειγμα, όταν ο εξαγωγέας δεν αποκαλύπτει την πραγματική προέλευση των εξόδων, την αξία των εξαρτημάτων που απαρτίζουν το εμπόρευμα κ.λπ. στις τελωνειακές αρχές της χώρας εξαγωγής);
                        
                     
                           γ)
                        
                        
                           η υποχρέωση καλόπιστης συμπεριφοράς παραβιάστηκε εκ του γεγονότος και μόνον ότι ο εξαγωγέας υπέβαλε ανακριβείς πληροφορίες στις τελωνειακές αρχές της χώρας εξαγωγής, έστω και αν οι ίδιες οι τελωνειακές αρχές διέπραξαν σφάλματα κατά τη χορήγηση του πιστοποιητικού;
                        
                     
         
               2)
            
            
               Μπορεί η υποχρέωση του εισαγωγέα να ενεργεί καλόπιστα, η οποία διαλαμβάνεται στο άρθρο 220, παράγραφος 2, στοιχείο β', του κανονισμού 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, να αποδειχθεί επαρκώς μέσω της γενικής περιγραφής της καταστάσεως που εκτίθεται στη γνωστοποίηση της OLAF και μέσω των συμπερασμάτων της OLAF ή οι εθνικές τελωνειακές αρχές οφείλουν, παρ’ όλα αυτά, να εξασφαλίζουν πρόσθετες αποδείξεις για τη συμπεριφορά του εξαγωγέα;
            
         
      (1)  ΕΕ L 302, σ. 1.